คือตอนนี้มันมีอาการเหมือนคนท้องอ่ะคือฉี่บ่อยบ้างแล้วก็ผมงงว่าอาการตกขาวนี้คนปกติก็เกิดขึ้นได้หรือป่าวครับ
สวัสดีค่ะ การทานยาคุมฉุกเฉินหลังจากมีเพศสัมพันธ์ จะช่วยป้องกันการตั้งครรภ์ได้ประมาณ 58%-95% ขึ้นอยู่กับความรวดเร็วในการทานหลังจากมีเพศสัมพันธ์ส่วนการทานยาคุมกำเนิดชนิด 21 หรือ 28 เม็ด ควรรอให้ประจำเดือนมาเสียก่อน แล้วจึงเริ่มทานยาคุมกำเนิด โดยให้ทานภายใน 1-5 วัน นับจากวันแรกที่มีประจำเดือนมาค่ะสำหรับการที่จะทราบว่ามีการตั้งครรภ์หรือไม่ ควรรอให้ถึงกำหนดวันที่ที่ประจำเดือนควรจะมา หากประจำเดือนไม่มา จึงค่อยตรวจหาการตั้งครรภ์ดูค่ะสำหรับอาการปัสสาวะบ่อย ไม่น่าใช่อาการของการตั้งครรภ์ เพราะอาการของการตั้งครรภ์ต่างๆ จะเกิดตามหลังอาการขาดประจำเดือนไปแล้วประมาณ 2 สัปดาห์ ดังนั้น อาการปัสสาวะบ่อยจึงเกิดจากสาเหตุอื่นๆ เช่น มีการอักเสบติดเชื้อของทางเดินปัสสาวะส่วนล่าง การดื่มชา กาแฟ หรือแอลกอฮอล์ การมีความเครียด วิตกกังวล เป็นต้นส่วนอาการตกขาว หากไม่ได้ปริมาณมากเกินไป ไม่มีกลิ่นเหม็น ไม่มีแสบหรือคันช่องคลอด ก็ถือว่าเป็นตกขาวที่ปกติดีค่ะ ซึ่งปริมาณ และความเหนียวข้นจะขึ้นอยู่กับการเปลี่ยนแปลงของฮอร์โมนในแต่ละช่วงของรอบเดือนค่ะ